Referat af Ordinær generalforsamling d. 17.01.24 Vejle Fjord hotel

Dirigent: Olav Bjørn Petersen/Richard Farlie.

Referent: Rie Andreassen

Indkaldelse til Generalforsamlingen er offentliggjort d 27/11-23 og derfor rettidig inden generalforsamlingen.

1. **Formandens beretning v/ Anne-Cathrine Shalmi**

Som noget nyt har vi i år valgt af henlægge generalforsamlingen ti vores årsmøde. Dette har vi gjort fordi der de sidste år har været meget få der har deltaget i generalforsamlingen. Den sidste generalforsamling blev afholdt i juni 2023 og årsrapporten er derfor kun for 6 måneder.

DFMS har lige pt. 221 medlemmer. 153 sonografer og 68 læger.

Medlemstallet har svinget rigtig meget, da det afhænger af hvornår medlemstallet bliver opgjort og vi arbejder derfor i bestyrelsen på at finde en løsning på indbetaling/opkrævning af medlemsgebyr.

Bestyrelsen som består af 6 sonografer og 12 læger fra de 5 regioner har deltaget i 1 bestyrelsesmøde, 1 internatmøde samt 1 team møde. Bestyrelsen har valgt at associere nogle medlemmer til bestyrelsen som deltager i bestyrelsesmøderne, men ikke har stemmeret. Bestyrelsen har valgt at associere Olav Bjørn Petersen og Malou Barbosa. Olav pga hans funktion som professor i føtalmedicin og Malou da hun er webmaster.

Vi har i bestyrelsen arbejdet på at strømline selskabet og gøre arbejdet for kasserer og sekretær nemmere. Der er blevet bevilget sekretærhjælp til begge. Vi har tidligere ensrettet aflønning til vores kurser og har nu gennemgået vedtægterne for at disse er op to date.

Som tidligere har vi deltaget i DSOG´s strategi seminar hvor fokus atter har været på rekruttering og fastholdelse.

Vi oplevet mere og mere at der er fokus på work/live balance og vi oplever at der er tiltagende svært at finde tovholdere til guidelinegrupper og kurser. I år er der kun 1 guidelinegruppe og årsmøderne har derfor udviklet sig fra at være guidelinemøder, til mere at have fokus på andre emner. Ved sidste årsmøde havde vi en diskussion om abortgrænsen og i år har vi valgt at afholde generalforsamling på årsmødet.

DFMS drives af frivillige kræfter og jeg vil gerne benytte lejligheden til at takke alle jer som bruger jeres fritid på føtalmedicin og derved gøre en forskel.

1. **Aflæggelse af regnskab v/ kasserer Thea Lousen**

**Budget 2023**

**Indtægter**

Kontingenter 68.000 kr

Kurser i DFMS 47.507 kr

Moduler 168.191 kr

Årsmøde 7.346 kr

I alt 291.567 kr

**Udgifter**

Administration 55.906 kr

Bestyrelsesudgifter 90.773 kr

I alt 146.679 kr

**Årets resultat 144.888 kr**

**Egenkapital**

**Aktiver**

Tilgodehavender 329.748 kr

Indestående Bank 504.901 kr

I alt 834.649 kr

**Passiver**

Egenkapital primo 678.261 kr

Årets resultat 144.888 kr

Anden gæld 11.500 kr

I alt 834.649 kr

Kasserer gør opmærksom på at det er en udfordring at præsentere regnskabet så tidlig i det nye år og regnskabet er ikke endeligt færdig udarbejdet. Der kan forekomme mindre justeringer til budgettet. Der mangler blandt andet udbetaling af legater i regnskabet.

Regnskabet godkendes, på trods af eventuelle kommende mindre justeringer, i dag til generalforsamlingen.

1. **Kommentarer til regnskabet fra revisorer Pia Ertberg og Lene Sperling**
* Der gives stor ros til kasseren for arbejdet.
* Det glæder revisorerne at der er bevilget sekretær hjælp til kasseren, da det kan lette arbejdet.
* Der bemærkes at der er færre indtægter i forhold til sidste år. Dette skyldes den højere deltagerpris ved flowkurset i 2022, for at opbygge selskabet egenkapital.
* Der bemærkes at bestyrelsen har brugt færre midler i år og revisorerne håber at relevante omkostninger er dækket.
* Da egenkapitalen er steget, forslår revisorerne at kontingentet fastholdes og at priser på selskabet kurser holdes.
* Revisorer accepterer også budgettet, på trods af eventuelle kommende mindre ændringer, så længe balancen er i orden. Kommer der større ændringer, må det med i næste år regnskab.
1. **Budget for næste år, herunder fastsættelse af kontingent**

**Budget 2024**

Indtæger:

Kontigent 60.000 kr

Kurser 250.000 kr

I alt 310.000 kr

Udgifter:

Føtalmedicinsk årsmøde 60.000 kr

Administration 60.000 kr

Hjemmeside 5.000 kr

Bestyrelse 140.000 kr

Arbejdsgrupper 80.000 kr

I alt 345.000 kr

Muligt underskud 35.000 kr

Vores indtægtskilder begrænser sig til kontingenter og kurser. Kontingentet dækker lige netop administrationsomkostninger. Al anden aktivitet skal dækkes af indtægter fra kurser.

Det besluttes at fastholde kontingentet.

250 kr for sonografer

500 kr for læger

**Forslag til kommende budget.**

* Helle Zingenberg foreslår at beløb af selskabet overskud kan bruges til metodehjælp til guidelinegrupperne.
* Der foreslås desuden af DFMS betaler deltagelse til årsmøde for f.eks genetikere eller andre fagpersoner, der har deltaget i guidelinegrupper.
* Der er desuden et forslag vedr. forskere der præsenterer forskningsforedrag til årsmødet, får deltagelse til årsmødet betalt.

Da dette er en bestyrelsesbeslutning, tages det med til næste bestyrelsesmøde.

Budgettet godkendes i dag til generalforsamlingen.

1. **Forslag til fremsendte ændringer af Vedtægter**

I forbindelse med dagsordenen til denne generalforsamling, var der vedhæftet forslag til ændringer i selskabets vedtæger.

Ved generalforsamlingen i dag, er der ikke en tilstedeværelse af 50% af selskabet medlemmer, og vi er derfor ikke beslutningsdygtige til denne generalforsamling. For at ændringer i vedtægerne kan godkendes, skal der indkaldes til en ekstraordinær generalforsamling.

Formand Anne-Chatrine Shalmi præsenterer forslag til ændringerne.

Forslag til ændringer:

* **§2 Stk 1 - Medlemskab**.

Sonografer(ikke-lægeligt personale med specialuddannelse i føtalmedinsk ultralydsscanning) **ændres til** Sonografer med interesse for føtalmedicin

* **§3 – Generalforsamling**.

Dagordenen skal i nævnte rækkefølge indeholde valg af dirigent, valg af referent, formandens beretning, beretning fra nedsatte udvalg, forlæggelse af revideret regnskab til godkendelse, fastsættelse af kontingent, indkomne forslag, valg af bestyrelsesmedlemmer, revisorer samt eventuelt. **(nævnte rækkefølge foreslås undladt)**

* **§ 4 Foreslås ændret til Ny § 4 Ny**

§ 4 Bestyrelse:

**Stk 1** Bestyrelsen er sammensat af 18 ordinære medlemmer: 12 læger og 6 sonografer/ikke-lægelige medlemmer, således at der fra hver region er 2 læger, dog 4 læger fra Region hovedstaden, og fra hver region 1 ikke-lægelig repræsentant, dog 2 fra Region Hovedstaden.

**Stk 2** Bestyrelsen kan associere tovholder fra relevante udvalg og andre nøglepersoner fx webmaster til bestyrelsen. Tovholder kan uddelegere opgaven til et andet udvalgsmedlem. Associerede medlemmer har ikke stemmeret ved eventuelle afstemninger på bestyrelsesmøder.

**Stk 3** Bestyrelsens ordinære medlemmer vælges på Generalforsamlingen. Alle ordinære medlemmer af DFMS er valgbare til Bestyrelsen og kan opstille til valg på Generalforsamlingen. Ved eventuelt kampvalg kan Generalforsamlingens deltagere kun stemme på kandidater fra egen region. Forud for Generalforsamlingen indstiller læger og ikke-lægelige medlemmer i hver region kandidater til ledige bestyrelsesposter således, at der er sikret kandidater, så Bestyrelsen sammensættes jvf §4 stk.1. Såfremt et medlem af Bestyrelsen i valgperioden skifter arbejdssted til anden region, fratræder pågældende som bestyrelsesmedlem ved førstkommende Generalforsamling, med mindre pågældende nyvælges i den region, hvortil pågældende flytter.

**Stk. 3.1**. Valgperioden er 2 år. (Der foreslås at man max kan genvælges 1 gang undlades)

**Stk. 3.2**. Hvis et eller flere bestyrelsesmedlemmer udtræder før valgperiodens udløb, vælges på efterfølgende generalforsamling et tilsvarende antal bestyrelsesmedlemmer for en 1-årig periode. Efterfølgende valgperioder er 2 år jvf §4 Stk 3-1. Dette for at sikre kontinuerlighed i bestyrelsen.

**Stk. 4** Bestyrelsen konstituerer sig selv og udpeger således selv en formand, næstformand, sekretær og kasserer blandt dets medlemmer. Disse fire udgør Forretningsudvalget. Forretningsudvalget repræsenterer selskabet udadtil. Formand og næstformand skal begge være speciallæger i gynækologi og obstetrik med føtalmedicin som arbejdsområde. Under vakance i formandspladsen fungerer næstformanden som formand indtil første ordinære Generalforsamling.

* **§ 5 foreslås ændret til Ny § 5**

Udmeldelse:

Udmeldelse skal ske pr mail til sekretæren. Som udmeldt betragtes den, som ikke har betalt kontingent. Forslag om eksklusion af et medlem kan fremsættes af bestyrelsen eller af 25 medlemmer. Beslutningen om eksklusion tages på en ordinær eller ekstraordinær Generalforsamling efter de i § 11 angivne regler.

* **§ 8 foreslås ændret til NY § 8**

Selskabet er medlem af Lægevidenskabeligt Selskab og repræsenteres heri af formand og evt. andre medlemmer af selskabet. Sidstnævnte udpeges af bestyrelsen for en periode af højst 3 år. Bestyrelsen udpeger selskabets repræsentanter til Styregruppen for National Uddannelse for Føtalmedicinske Sonografer.

* Ændringer nederst i vedtægterne som er besluttet ændret d. 06.06.2011 flyttes til de aftale afsnit.

Kommentarer til forslagene fra deltagere til generalforsamlingen i dag, bedes gives til bestyrelsen på skrift.

Der kommer desuden et forlag vedr. virtuel deltagelse til generalforsamlingen med mulighed for at stemme virtuelt. Dette må tages op til den ekstraordinære generalforsamling.

Der er desuden en diskussion om hvad der er en lille eller en stor ændring i vedtægterne. Er der en bagatelgrænse?? Dette må diskuteres til den ekstraordinære generalforsamling.

1. **Forslag til fremsendte administrative ændringer af Regions H´s medlemmer til bestyrelsen**

I forbindelse med dagsordenen til denne generalforsamlingen var der vedhæftet forslag til en administrativ ændring af Regions H´s medlemmer til bestyrelsen.

I Region H er alle 4 lægelige repræsentanter på valg. Så hvordan sikrer vi os at der ikke er for stor udskiftning af bestyrelsen i samme region.

Der foreslås at 2 repræsentanter der vælges i år, sidder i en 1 årig periode. Dette gældende fra den ekstraordinære generalforsamling. Dette vedtages i dag af medlemmerne.

1. **Valg af interne revisorer**

Pia Ertberg og Lene Sperling genvælges.

1. **Valg af regionsindstillede bestyrelsesmedlemmer**

Region Nord:

Eva Hoseth, Læge (2022) – genopstiller og bliver genvalgt

Ane B Jensen, Sonograf (2022) – genopstiller og bliver genvalgt

Region Midt:

Vibeke Gjørup, Læge (2022) – genopstiller ikke. Erstattes af Marianne Christensen, Læge

Nanna Rasmussen, Sonograf (2022) – genopstiller og bliver genvalgt

Region Syd:

Annette Wind Olesen, Læge (2022) – genopstiller og bliver genvalgt

Region Sjælland:

Kathinka Nyborg, Læge (2022) – genopstiller og bliver genvalgt

Else Marie Iversen, Sonograf 2022) – genopstiller og bliver genvalgt

Region Hovedstaden:

Helle Zingenberg, Læge (2022) – genopstiller ikke. Erstattes af Louise Stig Hornstrup, Læge

Anne Cathrine Roslev, Læge (2022) – genopstiller ikke. Erstattes af Julie Buchholt Hebnes, Læge

**NY BESTYRELSE 2024**

Region Nord:

Marianne Sinding, Læge (2023)

Eva Hoseth, Læge (2024)

Ane B Jensen, Sonograf (2024)

Region Midt:

Marianne Christensen, Læge (2024)

Marianne Østergaard, Læge (2023)

Nanna Rasmussen, Sonograf (2024)

Region Syd:

Mette Holm Ibsen, Læge (2023)(Sekretær)

Annette Wind Olesen, Læge (2024)

Rie Andreassen, Sonograf (2023)

Region Sjælland:

Thea Lousen, Læge (2023)(Kasserer)

Kathinka Nyborg, Læge (2024)

Else Marie Iversen, Sonograf (2024)

Region Hovedstaden:

Anne-Cathrine Shalmi, læge (2023) (Formand)

Lisa Neerup, Læge (2023) (Næstformand)

Julie Buchholt Hebnes, Læge (2024)

Louise Sitg Hornstrup, Læge (2024)

Sara Wernery, Sonograf (2024)

Anne Simonsen, Sonograf (2024)

Der bedes meldt ind sammen med dagsordenen hvem der stiller op til bestyrelsen, så der kommer mere gennemsigtighed i hvem der stiller op.

1. **Beretninger fra arbejdsgrupper og udvalg**
* **Føtalmedicinsk årsmøde planlægningsgruppe**

Gruppen består af læger og sonografer, både fra øst og vest.

Medlemmer af gruppen:

Steffen E. Kristensen, Sisse Gregersen, Julie B Hebnes, Benedicte Stavnstrup, Vibike Gjørup, Ida Kirkegaard, Christina Kamper og Line Kolding.

Tilmeldinger til Føtalmedicinsk årmøde

2021: 107

2022: 103

2023: 117

2024: 112

I juni 2023 lægges budget og pris fastsættes. Der planlægges program i samarbejde med guideline styregruppen samt Obstetrisk guidelinemøde. Der planlægges ophold, oplæg, forplejning og underholdning. Der gives en ”underskudsgaranti fra DFMS på 60.000 kr.

Budgettet for 2024 præsenteres.

Indtægter: 277.000 kr

Udgifter: 312746

Difference: -35746

Kommende Føtalmedicinske årsmøder:

22. – 23. Januar 2025 (Obstetrisk guideline møde 23.- 25. Januar 2025

14. – 15. Januar 2026 (Obstetrisk guideline møde 15.- 17. Januar 2026

13. – 14. januar 2027 (Obstetrisk guideline møde 14. – 16. Januar 2027

* **Guidelinegruppen**

Guidelines til Januar 2024:

* + - * + FGR: Revision af guideline v. Marianne Sinding og Anne Sørensen
				+ Cervixscanning: Revision af guideline v. Camilla Wullf og Puk Sandager (Fælles med DSOG)
				+ Screening for præeklampsi: Statusdokument v. Charlotte Ekelund med flere
				+ Venøse misdannelser: Ny guideline v. Lise Hald Nielsen

Guidelines til Januar 2025:

* + - * + 2. trimestermarkører for kromosomal sygdom(bløde markører): Revision af guideline v. Kasper Gadsbøl og Cathrine Vedel
				+ Skeletdysplasi: Revision af guideline v. Ida Thagaard
				+ Ansigtsmisdannelser: NY guideline v. Julie Hebnes
				+ Parvo virus: Revision af guideline v. Louise Hornstrup og Lone Nørgaard (fælles med DSOG)

Forslag til fremtidige guidelines:

* + - * + Spina bifida/neuralrørsdefekter: NY guideline – Mangler tovholder
				+ CMV: NY guideline – Mangler tovholder
				+ Arteria uterina flow: Revision af guideline v. Nina Gros
				+ Varusfejlstilling: NY guideline – Mangler tovholder.

Der opfordres til at melde sig til guideline arbejdet. Henvendelse kan ske til styregruppen.

* **Uddannelsessudvalg incl. Subspecialiseringsgruppen.**

Medlemmer af udvalget:

Martin Tolsgaard - Læge (tovholder), Gitte Størup – Sonograf, Ane Bache Jensen – Sonograf, Puk Sandager – Læge, Lotte Mathiesen – Sonograf, Ida Kirkegaard – Læge, Annette Wind Olesen – Læge, Cecilie Thomsen – Sonograf, Sidsel Barken – Læge og Pernille Nørgaard – Læge.

Modulkurser:

Modul 1 – Regin Nord Uge 48 2024

Modul 2 – Regin Midt Uge 5 2025

Modul 3 – Regin Syd Uge 45 2024

Modul 4 – Region Sjælland Uge 18 2024

Modul 5 – region Hovedstaden Uge 10 2024

Opgaver i gruppen:

* + - * + Overgang til den nye teoretiske sonografuddannelse – hvordan
				+ Hvad med lægerne? Hvordan skal deres teoretiske uddannelse foregår?
				+ Godkendelse af den teoretiske sonografuddannelse af FMF som en del af 2. trimestercertificering
				+ Hvordan sikrer vi, at erfarne sonografer, som ikke har været på modulkurser anerkendes på lige fod med sonografer, som har gennemgået DFMS´s modulkurser eller deltagere på den nye sonografuddannelse?

Tilbagemelding til DFMS´s bestyrelse fra Uddannelsesgruppen at anbefale en overgangsordning med følgende formulering:

”Godkendelse som Føtalmedicinsk sonograf kan i en overgangsperiode gives til sonografer, der har arbejdet indenfor føtalmedicin på en offentlig hospitalsafdeling i mindst 5 år og er 1. og 2. trimester FMF certificerede”.

* **Arbejdsgruppen til beskrivelse af titlen Føtalmedicinsk sonograf**

Status er givet i forbindelse med formandens beretning.

* **Kursusudvalg**

Medlemmer af udvalget:

Ditte Jørgensen - Læge (tovholder), Lone Nørgaard – Læge, Rie Andreassen – Sonograf, Lene Sperling – Læge, Marianne Sinding – Læge, Vibike Gjørup – Læge, Charlotte Grønlund – Sonograf, Maria Reinergård – Sonograf og Geske Bak – læge.

Beslutninger:

* + - * + Sonograf/sekretær kan aflønnes som medhjælper med max 4 x 295,61 kr/time. Opgaver kan være lokalebooking, forplejning, kursusbevis, evalueringsskemaer osv.
				+ Der er fra vores kasserer et ønske om af dette ensrettes med modulkurserne, så der bruges samme takst.
				+ Vedr. ensretning af undervisningshonorarer ved kurser og modulkurser.

”Vi er i kursusudvalget positive overfor at ensrette honorarer med modulkurserne, men honoraret må ikke være lavere end de nuværende 6624 kr for kursusledere og 2777 kr for en undervisningstime og vi vil fortsat have en særlig takst på ca 10.000 kr til udenlandske undervisere”.

 Der er pt planlagt 2 kurser.

D 22.02.24 afholdes der i Odense et opdaterings kursus for sonografer med nogle års erfaring, som tager udgangspunkt i modul. Se opslag på hjemmesiden

D. 03.06.24 afholdes der i København et placenta kursus for alle. Se opslag på hjemmesiden. Der opfordres til at sende billeder af mærkelige, pudsige og anderledes udseende placentaer.

* **Føtodatabasens styregruppe**

Styregruppen præsenteres.

Region H: Helle Zingenberg, Charlotte Ekelund,Olav Bjørn Petersen

Region Sjælland: Kathinka Nyborg

Region Syd: Annette Wind Olesen, Lene Sperling

Region Midt: Lars Henning Pedersen, Malou Barbosa

Region Nord: Ann Nygaard

Sonografer: Jannie Toftegaard Sørensen, Alice Sørensen

DCCR: Tina Duelund

DKF: Charlotte Brix Andersson

Patientrepræsentant: Stina Lou

RKKP: Pia Arnum Frøslev, Dorte Gilså Hansen, Rune Bjerg Hansen

Største nyhed i mange år….

FØTO 2 bliver installeret i Region H d. 18.01.24.

1. prioritet er af Astraia 29.1 fungerer og der køres test af dataoverførsel d. 22.01.24 og om alt går vel, kan data sendes fra næste uge. Først køres gravide med termin i 2023 og frem. Dernæst gravide med termin 2022, 2021, 2020 og 2019. Og til sidst gravide med termin 2008 – 2018.

Styregruppen har haft 2 styregruppe møder, samt ugentlige statusmøder vedr FØTO 2 siden sommeren 2023. Vi mangler årsrapporter fa 2019-2023. 2019-2022 bliver datavalideringsrapporter. Der er nye vedtægter for styregruppen – fra RKKP.

Økonomi for styregruppen 2023 præsenteres.

Vedr. økonomien for 2024. Der er ikke afsat et givet budget til dette, hvor nødvendige aktiviteter for at understøtte databasens drift og vedligehold sv.t bekendtgørelsen vil blive finansieret. Databasen kan iværksætte aktiviteter/sikre honorering af faglig ledelse mhp opgaver for op til 87.000 kr i 2024 uden særskilt tilladelse. Hvis databasens styregruppe vurderer, at der er særlig aktivitet der kræver yderligere budget, skal henvendelsen ske til via databasens RKKP-kontaktpersoner.

* **Arbejdsgruppe for 1. trimester skanning**
	+ - * + T21 performance 2022.
				+ 57.928 1. trimester screeninger. Screen-positiv rate: 4,9 %.
				+ T21 Detektionsrate <uge 14: 92,2%, >uge 14: 95,5%
				+ T21 Diagostik – CVS/AC: 65,4%, Nipt: 27,0%
				+ Stor variation i afdelingerne af hvem der vælger CVS/AC eller Nipt, derfor er der nedsat en arbejdsgruppe mhp etablering af DFMS informationsmateriale til gravide med øget sandsynlighed.
				+ Anvendelse af dobbelt test fra tidligere graviditeter: Anbefalingen er af anvende funktionen
				+ Næste års møde arrangeres af Skejby omkring d. 12.11.24
* **Astraiagruppen**

Kort præsentation af Astraia 29.1. Der kører test på de udfordringer der har været med billedlager og visning samt performanceproblemer. Den seneste test er gennemført uden at finde fejl.

Astraia 29.1 forventes installeret i Region H d. 18.01.24.

* **Kvalitetsgruppen: Invasiv behandling**

Medlemmer af gruppen:

Lene Sperling, Eva Hoseth, Helle Zingenberg, Finn S. Jørgensen, Karin Sundberg, Lone Nørgaard, The Lousen og Olav Bjørn Petersen (tovholder)

* + - * + Der præsenteres tal for den invasive aktivitet fra 2014-2023. Aktiviteten består af behandling af monochoriske gemelli, reduktioner, shunts og trasfusioner. Der er et total på knap 70 invasive behandlinger i 2023.
				+ Der ses et fald i intrauterine transfusioner over de seneste 17 år som måske kan skyldes rhesusprofylakse effekten.
				+ Der er stadig et givtigt samarbejde med NORD FETAL. 18 norske TTTS er sendt til laser behandling i CPH el KI i 2023. Der er ingen møder planlagt fremadrettet.
				+ Det er muligt at ringe til Føtalmedicinsk vagtordning på hverdage fra kl 8-16 på tlf 35 45 08 77. Weekender og helligedag på tlf 35 45 35 45 – bed om vagthavende føtalmediciner.
* **Arbejdsgruppen for nomenklatur og diagnosegrupper samt DRG**

Medlemmer af gruppen:

Helle Zingenberg, Lene Sperling, Eva Hoseth, Thea Lousen og Christina Kamper.

Der er afholdt 3 teamsmøder.

Ny diagnosekoder pr 1. Januar 2024

* + - * + DO35981 Graviditet med føtal intraabdominal umbilical vene varix

(FIUVV)

* + - * + DO430F Tvillinge Revers Arterial Perfusion (TRAP)
				+ DO430G Tvillinge Anæmi Polycytæmi Sekvens (TAPS)
				+ DO318C Flerfoldsgraviditet med sFGR (Selektiv føtal

Vækstrestriktion)

* + - * + DO43F Placenta mosaicisme
				+ DO343C Graviditet med anlagt vaginal cerklage
				+ DO359B2 Persisterende Højre Umbilical Vene (PRUV)
				+ ”22q11 deletionssyndrom” indføres som synonym til ”DD821 DiGeorges syndrom”
* **Forslag til en ny arbejdsgruppe**

Olav Bjørn Petersen foreslår etablering af en tværfaglig fosterhjerte arbejdsgruppe. Dette for hurtigere at kunne opdatere guidelines og styrke sammenhængen mellem DFMS guidelines og den nationale fosterhjertegruppe.

1. **Eventuelt**
* Der gøres opmærksom på det planlagte Sonografmøde lørdag d. 2. marts fra kl 9.30-16 i Hvidovre. Programmet er endnu ikke fastlagt, men kommer til at indeholde nye spændende indlæg om kvalitetssikring og audit i såvel 1. og 2. trimester.
* Kasserer Thea Lousen opfordrer til at bilag fra kurser/modul kurser der ligger sidst på året sendes til kassereren hurtigst muligt efter kurset, så det kan komme med i regnskabet i indeværende år.